Document ID: /roh_data/filtered/fineweb-2-filterrobots_roh.jsonl.gz/17806

La procura publica renfatscha ad el da star a la testa d'ina organisaziun corrupta che haja defraudà grondas summas en ils fatgs da duana.
En il scandal da corrupziun era gia l'anteriura vicepresidenta Roxana Baldetti vegnida arrestada il matg.
Congress retira immunitad al president
Il president da la Guatemala Otto Pérez era sa retratg da ses uffizi sco reacziun sin il cumond d'arrest, quai aveva fatg a savair ses pledader. La mesemna aveva il congress decis da retrair l'immunitad ad el.
Elecziuns per nov presidi - senza Pérez
La dumengia elegia il pajais in nov schef dal stadi. Tenor la constituziun na po Pérez betg pli candidar. El leva però restar en uffizi fin tar la surdada dal post il schaner.
RR novitads 11:00 / 04.09.2015, 06:00